


Projektas

LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2012 M. LAPKRIČIO 7 D. NUTARIMO NR. 1354 „DĖL GAMTINIŲ DUJŲ TIEKIMO DIVERSIFIKAVIMO TVARKOS APRAŠO PATVIRTINIMO“ PAKEITIMO

2013 m.                       d. Nr.
Vilnius

Vadovaudamasi Lietuvos Respublikos suskystintų gamtinių dujų terminalo įstatymo (Žin., 2012, Nr. 68-3466; 2013, Nr. 76-3842) 14 straipsnio 2 dalimi ir atsižvelgdama į to paties įstatymo 11 straipsnio 1, 2, 3, 8 ir 9 dalis, Lietuvos Respublikos Vyriausybė n u t a r i a:
.	Pakeisti Gamtinių dujų tiekimo diversifikavimo tvarkos aprašą, patvirtintą Lietuvos Respublikos Vyriausybės 2012 m. lapkričio 7 d. nutarimu Nr. 1354 „Dėl gamtinių dujų tiekimo diversifikavimo tvarkos aprašo patvirtinimo“ (Žin., 2012, Nr. 132-6708), ir išdėstyti jį nauja redakcija (pridedama).
.	Nustatyti ne mažiau kaip 5 metams nuo gamtinių dujų tiekimo diversifikavimo reikalavimų taikymo pradžios minimalų metinį dujinamų gamtinių dujų kiekį, kuris yra reikalingas palaikyti stabilų suskystintų gamtinių dujų terminalo dujinimo technologijos procesą dirbant minimaliu nepertraukiamu režimu – po 540 milijonų kubinių metrų dujų per metus.

